ai4bharat/Pralekha huggingface dataset:
श्रम और रोजगार मंत्रालय
औद्योगिक श्रमिकों का उपभोक्ता मूल्य सूचकांक  – जुलाई, 2022
श्रम ब्यूरो, श्रम एवं रोज़गार मंत्रालय से संबंधित कार्यालय द्वारा हर महीने औद्योगिक श्रमिकों के लिए उपभोक्ता मूल्य सूचकांक का संकलन सम्पूर्ण देश में फैले हुए 88 महत्वपूर्ण औद्योगिक केंद्रों के 317 बाजारों से एकत्रित खुदरा मूल्यों के आधार पर किया जाता है। सूचकांक का संकलन 88 औद्योगिक केंद्रों एवं अखिल भारत के लिए किया जाता है और आगामी महीने के अंतिम कार्यदिवस पर जारी किया जाता है। जुलाई, 2022 के लिए सूचकांक इस प्रेस विज्ञप्ति के माध्यम से जारी किया जा रहा है ।
जुलाई, 2022 का अखिल भारत उपभोक्ता मूल्य सूचकांक  0.7 अंक बढ़कर 129.9  अंकों के स्तर पर संकलित हुआ। सूचकांक में पिछले माह की तुलना में 0.54 प्रतिशत की वृद्धि रही जबकि एक वर्ष पूर्व इन्हीं दो महीनों के बीच 0.90 प्रतिशत की वृद्धि दर्ज की गई थी।
सूचकांक में दर्ज वृद्धि में अधिकतम योगदान मकान किराया समूह का रहा जिसने कुल बदलाव को 0.37 बिन्दु प्रतिशतता से प्रभावित किया। मदों में कुकिंग गैस, बिजली प्रभार, आलू, प्याज, लौकी, आम, केला, सुखी मिर्च, तैयार भोजन, गेंहू, गेंहू आटा, अरहर/तुर दाल इत्यादि सूचकांक को बढ़ाने में सहायक रहे। इसके विपरित मुख्यतः टमाटर, पोल्ट्री चिकन, सोयाबीन का तेल, सूरजमुखी का तेल, सरसों का तेल, ताड़ का तेल, चावल, सेब, नींबू, मूली, लहसुन, ड्रमस्टिक आदि ने सूचकांक में दर्ज वृद्धि को नियंत्रित करने का प्रयास किया।
केंद्र-स्तर पर उधम सिंह नगर के सूचकांक में अधिकतम 3.8 अंक की वृद्धि रही जिसके पश्चात जलपाईगुरी और जालंधर में क्रमश: 3.3 एवं 3.2 अंक की वृद्धि दर्ज की गई। अन्य 9 केंद्रों में 2 से 2.9 अंक, 32 केंद्रों में 1 से 1.9 अंक और 24 केंद्रों में 0.1 से 0.9 अंक के बीच वृद्धि रही। इसके विपरीत सेलम में अधिकतम 4.1 अंक की कमी रही | अन्य 2 केंद्रों में 2 से 2.9 अंक, 3 केंद्रों में 1 से 1.9 अंक और 11 केंद्रों में 0.1 से 0.9 अंक तक की कमी दर्ज की गई | शेष 3 केंद्रों के सूचकांक स्थिर रहे।
जुलाई, 2022 के लिए मुद्रास्फीति दर पिछले महीने के 6.16 प्रतिशत तथा गत वर्ष के इसी माह के 5.26 प्रतिशत की तुलना में 5.78 प्रतिशत रहा। खाद्य-स्फीति दर पिछले माह के 6.73 प्रतिशत एवं एक वर्ष पूर्व इसी माह के 4.91 प्रतिशत की तुलना में 5.96 प्रतिशत रहा।
सी.पी.आई.- आई.डब्ल्यू. पर आधारित मुद्रास्फीति दर 
|
|
अखिल-भारत समूह-वार सूचकांक: जून, 2022 एवं जुलाई, 2022
|
|
क्र. सं.
|
|
समूह
|
|
जून, 2022
|
|
जुलाई , 2022
|
|
I
|
|
खाद्य एवं पेय
|
|
130.0
|
|
129.7
|
|
II
|
|
पान, सुपारी, तंबाकू एवं नशीले पदार्थ
|
|
144.4
|
|
144.4
|
|
III
|
|
कपड़े एवं जूते
|
|
127.0
|
|
127.2
|
|
IV
|
|
आवास
|
|
118.9
|
|
121.0
|
|
V
|
|
ईंधन एवं प्रकाश
|
|
172.8
|
|
178.2
|
|
VI
|
|
विविध
|
|
125.9
|
|
126.1
|
|
|
|
सामान्य सूचकांक
|
|
129.2
|
|
129.9
सूचकांक की आगामी कड़ी अगस्त, 2022 माह के लिए दिन शुक्रवार 30 सितम्बर, 2022 को जारी की जाएगी। यह कार्यालय की वेबसाईट www.labourbureaunew.gov.in पर भी उपलब्ध रहेगा।
रक्षा मंत्रालय
भारतीय सेना ने ड्यूटी के दौरान दिव्यांग हुए बहादुर सैनिकों को सम्मानित किया
भारतीय सेना ने ड्यूटी के दौरान दिव्यांग हुए सैनिकों की याद में आज मानेकशॉ केन्द्र में आयोजित ‘दिव्यांग जवानों के शारीरिक और मानसिक मुद्दों’ विषय पर एक सेमिनार में उन जवानों को सम्मानित किया जो राष्ट्र की सेवा के दौरान दिव्यांग हो गये। इस कार्यक्रम में सेना के जवान, अधिकारी और महिलाओं समेत दिव्यांग और सेवानिवृत जवान भी शामिल हुए। इस कार्यक्रम का इस्तेमाल भारतीय सेना के दिव्यांग जवानों से जुड़ने और राष्ट्र के प्रति उनकी सेवा को सम्मानित करने के लिए किया गया।
इस कार्यक्रम में डीजीएएफएमएस लेफ्टिनेंट जनरल बिपिन पुरी ने स्वागत भाषण दिया। इसकी अध्यक्षता सेना प्रमुख जनरल बिपिन रावत ने की। कार्यक्रम में सीओएएस ने दिव्यांगता के शारीरिक और मानसिक पहलुओं को पहचानने की जरूरत और समाज में घुलने-मिलने में दिव्यांग जवानों को समग्र मदद उपलब्ध कराने पर जोर दिया। उन्होंने सैन्य बल अस्पतालों में दिव्यांगों के अनुकूल चल रहे विभिन्न कार्यक्रमों के बारे में विस्तार से बताया।
इस मौके पर कई अन्य गणमान्य लोगों के अलावा करगिल युद्द के योद्धा और प्रसिद्ध ब्लेड रनर मेजर डीपी सिंह  ने भी अपने विचार व्यक्त किये। उन्होंने दिव्यांग जवानों की मुश्किलों की चर्चा की।
वीके/एएम/एके/एमएम-9105
(Visitor Counter : 59
प्रधानमंत्री कार्यालय
प्रधानमंत्री का ब्रिक्स देशों के जल मंत्रियों की बैठक भारत में आयोजित करने का प्रस्ताव
कहा, नवाचार हमारे विकास का आधार बन चुका है
ग्यारहवें ब्रिक्स शिखर सम्मेलन के पूर्ण सत्र को संबोधित किया
प्रधानमंत्री श्री नरेन्द्र मोदी ने आज ब्राजील में अन्य सदस्य देशों के राष्ट्राध्यक्षों के साथ ब्रिक्स के ग्यारहवें शिखर सम्मेलन के पूर्ण सत्र को सम्बोधित किया ।
प्रधानमंत्री ने इस अवसर पर कहा कि इस बार इस शिखर सम्मेलन का मुख्य विषय नवाचार युक्त भविष्य के लिए आर्थिक विकास बहुत ही प्रासंगिक है क्योंकि नवाचार अब हमारे विकास का आधार बन चुका है। उन्होंने नवाचार को बढ़ावा देने के लिए ब्रिक्स के सदस्य देशों के बीच सहयोग मजबूत करने पर भी जोर दिया।
श्री मोदी ने कहा ‘अब हमें ब्रिक्स की दिशा पर विचार करना है, और अगले दस वर्षों में आपसी सहयोग और अधिक प्रभावी होना चाहिए।’ उन्होंने इस बात पर प्रकाश डाला कि कई क्षेत्रों में सफलता के बावजूद कुछ क्षेत्रों में और प्रयास करने की काफी गुंजाइश है। प्रधानमंत्री ने आपसी व्यापार और निवेश पर विशेष ध्यान देने का आह्वान करते हुए कहा कि यह इसलिए भी जरूरी है क्योंकि ब्रिक्स देशों के बीच आपासी व्यापार दुनिया के कुल व्यापार का महज 15 प्रतिशत है जबकि ब्रिक्स देशों में दुनिया की कुल आबादी का 40 फीसदी से ज्यादा हिस्सा बसता है।
श्री मोदी ने हाल ही में भारत में शुरु किए गए फिट इंडिया मूवमेंट का जिक्र करते हुए कहा कि वह फिटनेस और स्वास्थ्य के क्षेत्र में ब्रिक्स के सदस्य देशों के बीच संपर्क और साझेदारी बढ़ाने के इच्छुक हैं। उन्होंने कहा कि टिकाऊ जल प्रबंधन और साफ सफाई आज भी शहरी क्षेत्रों में एक बड़ी चुनौती है। उन्होंने इसके साथ ही ब्रिक्स देशों के जल मंत्रियों की पहली बैठक भारत में आयोजित करने का प्रस्ताव भी रखा।
प्रधानमंत्री ने आतंकवाद से निपटने के लिए ब्रिक्स की रणनीति पर पहली बार संगोष्ठि के आयोजन पर खुशी जाहिर करते हुए उम्मीद जताई कि पांच कार्य समूह के प्रयास और गतिविधियां आतंकवाद और अन्य संगठित अपराधों के खिलाफ ब्रिक्स देशों के सुरक्षा सहयोग को और मजबूत बनाएंगी। श्री मोदी ने कहा कि वीजा, सामाजिक सुरक्षा समझौतों और योग्यताओं की पारस्परिक मान्यता पांच सदस्य देशों के बीच व्यापार और पर्यटन के लिए अनुकूल माहौल बनाएगी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 52.95 करोड़ से अधिक टीके लगाये जा चुके हैं
सक्रिय मामले कुल मामलों के 1.20 प्रतिशत हैं, मार्च 2020 के बाद से सबसे कम
भारत में वर्तमान में 3,85,227 सक्रिय मामले हैं
अब तक की सबसे अधिक रिकवरी दर, वर्तमान में 97.46 प्रतिशत है
देश भर में अभी तक कुल 3,13,02,345 मरीज स्वस्थ हुये
पिछले 24 घंटों के दौरान 42,295 रोगी रिकवर हुए
पिछले 24 घंटों के दौरान 40,120 नए मामले दर्ज किए गए
साप्ताहिक पॉजिटिविटी दर 5 प्रतिशत से कम बनी हुई है, वर्तमान में यह 2.13 प्रतिशत है
दैनिक पॉजिटिविटी दर 2.04 प्रतिशत है, यह पिछले 18 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 48.94 करोड़ जांचें की जा चुकी हैं
वित्त मंत्रालय
भारत के लिए जापान की आधिकारिक विकास सहायता ऋण के बारे में ऋण समझौतों के आदान-प्रदान पर हस्ताक्षर
 और जेपीवाई के लिए 75.519 बिलियन, जेपीवाई के लिए भारत के सतत विकास लक्ष्यों के लिए जापान भारत सहयोग कार्यक्रम हेतु 15 बिलियन येन, जेपीवाई के लिए डेयरी विकास परियोजना के लिए 14.978 बिलियन येन की सहायता के रूप में दिये जा रहे है। जापान सरकार ने इन तीन परियोजनाओं के लिए कुल 105.497 बिलियन येन -  की जेआईसीए आधिकारिक विकास सहायता देने का वायदा किया था।
दस्तावेजों के आदान-प्रदान के बाद चेन्नई मेट्रो परियोजना फेज-2 , डेयरी विकास परियोजना के लिए ऋण समझौतों पर वित्त मंत्रालय के आर्थिक मामलों के विभाग में अपर सचिव डॉ. सी.एस. महापात्रा और जेआईसीए के नई दिल्ली में मुख्य प्रतिनिधि श्री कत्सुओ मत्सुमोतो के बीच हस्ताक्षर हुये। चेन्नई मेट्रो परियोजना फेज-2  का उद्देश्य बदतर हो रहे सड़क यातायात/यातायात प्रदूषण को कम करने के लिए मास रैपिड ट्रांजिट सिस्टम के निर्माण द्वारा यातायात की बढ़ती हुई मांग को पूरा करना है। इससे चेन्नई महानगरीय क्षेत्र में क्षेत्रीय विकास संतुलित होगा और महानगरीय वातावरण तथा पर्यावरण स्थिति में सुधार आएगा।
भारत में सतत विकास लक्ष्यों के बारे में जापान-भारत सहयोगात्मक कार्यों के लिए इस कार्यक्रम का उद्देश्य नीति ढांचे और कार्यान्वयन तंत्र को मजबूत बनाने के लिए भारत सरकार के प्रयासों में सहायता प्रदान करके विशेष रूप से सामाजिक विकास में एसटीजी को बढ़ावा देने के लिए योगदान देना है। इससे 2030 तक एसटीजी को प्राप्त करने में भारत को मदद मिलेगी। डेयरी विकास परियोजना का उद्देश्य संगठित बाजार, डेयरी प्रोसेसिंग सुविधाओं को उन्नत बनाकर, विपणन बुनियादी ढांचा और उत्पादक के स्वामित्व वाली संस्थानों की क्षमता में वृद्धि करके किसानों की पहुंच में बढ़ोतरी द्वारा दूध और डेयरी उत्पादों की बिक्री बढ़ाना है। इससे परियोजना के क्षेत्र में दूध उत्पादकों की आय बढ़ाने में योगदान मिलेगा।
भारत और जापान का 1958 से ही द्विपक्षीय विकास सहयोग में दीर्घकालिक और लाभदायक इतिहास रहा है। पिछले कुछ वर्षों के दौरान भारत और जापान में आर्थिक सहयोग के क्षेत्र में बहुत प्रगति हुई है। इससे भारत और जापान में रणनीतिक और वैश्विक भागीदारी को और मजबूत बनाने मे मदद मिलेगी।
प्रधानमंत्री कार्यालय
प्रधानमंत्री ने पश्चिम बंगाल के बाढ़ पीड़ितों के लिए पीएमएनआरएफ से अनुग्रह राशि को मंजूरी दी
प्रधानमंत्री श्री नरेन्द्र मोदी ने पश्चिम बंगाल के विभिन्न हिस्सों में बारिश और बाढ़ के कारण जान गंवाने वालों के परिजनों को दो-दो लाख रुपये की अनुग्रह राशि दिए जाने को मंजूरी दी है। उन्होंने घायलों को भी 50,000 रुपये दिए जाने को मंजूरी दी है।
पीएमओ द्वारा किए गए एक ट्वीट में कहा गया है, 'पीएम @narendramodi ने पश्चिम बंगाल के विभिन्न हिस्सों में बाढ़ के कारण जान गंवाने वालों के परिजनों के लिए पीएमएनआरएफ से 2-2 लाख रुपये की अनुग्रह राशि को मंजूरी दी है। घायलों को भी 50,000 रुपये की राशि दी जाएगी।'
एमजी/एएम/एएस
(
वित्त मंत्रालय
वित्त मंत्री श्रीमती निर्मला सीतारमण ने अर्थव्यवस्था में खर्च प्रोत्साहन के लिए सीपीएसई के कैपेक्स पर पांचवीं समीक्षा बैठक की
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज विद्युत, खान मंत्रालय तथा परमाणु ऊर्जा विभाग के सचिवों से चालू वित्त वर्ष में सीपीएसई के  पूंजी व्यय की समीक्षा वीडियो कॉन्फ्रेंस बैठक में की। कोविड-19 महामारी की पृष्ठभूमि में आर्थिक विकास की गति तेज करने के लिए वित्त मंत्री विभिन्न हितधारकों के साथ बैठकें कर रही हैं। इस श्रृंखला में यह पांचवीं बैठक थी।
23 नवम्बर, 2020 को 2020-21 के 61483 करोड़ रुपये के कैपेक्स लक्ष्य की तुलना में समग्र उपलब्धि 24227 करोड़ रुपये  रही।
सीपीएसई के कार्यों की समीक्षा करते हुए श्रीमती सीतारमण ने कहा कि आर्थिक विकास की गति को आगे बढ़ाने के लिए सीपीएसई द्वारा पूंजी खर्च करना महत्वपूर्ण है और इसे वित्त वर्ष 2020-21 तथा 2021-22 के लिए बढ़ाया जाना चाहिए। वित्त मंत्री ने कैपेक्स लक्ष्यों को पूरा करने में मंत्रालयों तथा सीपीएसई के प्रयासों की सराहना की। लेकिन श्रीमती सीतारमण ने कहा कि वित्त वर्ष 2021 की तीसरी तिमाही तक 75 प्रतिशत कैपेक्स लक्ष्य और चौथी तिमाही तक 100 प्रतिशत से अधिक कैपेक्स लक्ष्य हासिल करने के लिए और अधिक प्रयास करने की जरूरत है। उन्होंने सीपीएसई को प्रोत्साहित किया कि वे लक्ष्य पूर्ति के लिए बेहतर काम करें और उन्हें यह सुनिश्चित करना चाहिए कि वर्ष 2020-21 के लिए दी गई पूंजी राशि उचित तरीके से और समय सीमा में खर्च हो।
श्रीमती सीतारमण ने सचिवों से कैपेक्स लक्ष्यों की प्राप्ति सुनिश्चित करने के लिए सीपीएसई के कार्य प्रदर्शन की मॉनिटरिंग करने और इस संबंध में योजना बनाने को कहा। उन्होंने सचिवों से कहा है कि वे सीपीएसई के अनसुलझे विषयों का सक्रिय रूप से समाधान करें।
वित्त मंत्रालय
विनिमय दर अधिसूचना संख्या 72/2020 - सीमा शुल्क 
मानव सीमा शुल्क अधिनियम, 1962  की धारा 14 की उप-धारा  के तहत मिले अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड  ने आवश्यक समझते हुए वित्त मंत्रालय  में भारत सरकार की अधिसूचना संख्या 36/2001- सीमा शुल्क , दिनांक 3 अगस्त 2001, जिसे भारत के राजपत्र, असाधारण भाग-II, अनुभाग-3, उप-अनुभाग  में निम्नलिखित संशोधन किये हैं। इसके लिए संख्या एस.ओ. 748 , दिनांक 3 अगस्त, 2001 देखें।
उपर्युक्त अधिसूचना में, तालिका-1, तालिका-2 और तालिका-3 के लिए निम्नलिखित तालिकाओं को प्रतिस्थापित किया जाएगा-
तालिका-1
|
|
-क्र.सं.
|
|
अध्याय/शीर्षक/उप-शीर्षक/टैरिफ आइटम
|
|
वस्तुओं का विवरण
|
|
टैरिफ मूल्य 
|
|

|
|

|
|

|
|

|
|
1
|
|
1511 10 00
|
|
कच्चा पाम तेल
|
|
722
|
|
2
|
|
1511 90 10
|
|
आरबीडी पाम तेल
|
|
746
|
|
3
|
|
1511 90 90
|
|
अन्य पाम तेल
|
|
734
|
|
4
|
|
1511 10 00
|
|
कच्चा पामोलिन
|
|
752
|
|
5
|
|
1511 90 20
|
|
आरबीडी पामोलिन
|
|
755
|
|
6
|
|
1511 90 90
|
|
अन्य- पामोलिन
|
|
754
|
|
7
|
|
1507 10 00
|
|
कच्चा सोयाबीन तेल
|
|
846
|
|
8
|
|
7404 00 22
|
|
पीतल कतरन 
|
|
3751
|
|
9
|
|
1207 91 00
|
|
पोस्ता दाना
|
|
3623
तालिका-2
|
|
क्र.सं.
|
|
अध्याय/शीर्षक/उप-शीर्षक/टैरिफ आइटम
|
|
वस्तुओं का विवरण
|
|
टैरिफ मूल्य 
|
|

|
|

|
|

|
|

|
|
1.
|
|
71 or 98
|
|
किसी भी रूप में सोना, जिसके संदर्भ में अधिसूचना संख्या 50/2017-सीमा शुल्क दिनांक 30.06.2017 की क्रम संख्या 356 में दर्ज प्रविष्टियों का लाभ उठाया जाता है
|
|
626 प्रति 10 ग्राम
|
|
2.
|
|
71 or 98
|
|
किसी भी रूप में चांदी, जिसके संदर्भ में अधिसूचना संख्या 50/2017-सीमा शुल्क दिनांक 30.06.2017 की क्रम संख्या 357 में दर्ज प्रविष्टियों का लाभ उठाया जाता है
|
|
846 प्रति किलोग्राम
|
||
|
|
|
4.
|
|
71
|
|
 तोला बार को छोड़ सोने की छड़  जिनमें निर्माता अथवा परिष्कृत करने वाले की अंकित क्रम संख्या और मीट्रिक यूनिट में दर्शाया गया वजन दर्ज हो;
 सोने केसिक्के जिनमें स्वर्ण सामग्री 99.5 प्रतिशत से कम न हो और गोल्ड फाइंडिंग्स, डाक या कुरियर अथवा यात्री सामान के जरिए इस तरह की वस्तुओं के आयात के अतिरिक्त।
व्याख्या-इस प्रविष्टि के प्रयोजन के लिए ‘गोल्ड फाइंडिंग्स’ से आशय एक ऐसे छोटे उपकरण जैसे हुक, बकल, पिन, कैच, स्क्रू बैक से है जिसका उपयोग पूरे गहने अथवा उसके एक हिस्से को आपस में जोड़े रखने के लिए किया जाता है
|
|
626 प्रति 10 ग्राम
तालिका-3
|
|
क्र.सं.
|
|
अध्याय/शीर्षक/उप-शीर्षक/टैरिफ आइटम
|
|
वस्तुओं का विवरण
|
|
टैरिफ मूल्य 
|
|

|
|

|
|

|
|

|
|
1
|
|
080280
|
|
सुपारी
|
|
3720”
नोट:- मुख्य अधिसूचना भारत के राजपत्र, असाधारण, भाग-II, खंड-3, उप-खंड  में प्रकाशित की गई थी, जिसके लिए अधिसूचना संख्या 36/2001- सीमा शुल्क , दिनांक 3 अगस्त, 2001 देखें और संख्या एस.ओ. 748 , दिनांक 3 अगस्त, 2001 देखें। इसे पिछली बार जो संशोधित किया गया था, उसके लिए अधिसूचना संख्या 71/2020- सीमा शुल्क , दिनांक 13 अगस्त, 2020 देखें, इसका ई-प्रकाशन भारत के राजपत्र, असाधारण, भाग-II, खंड-3, उप-खंड  में किया गया था, जिसके लिए संख्या एस.ओ. 2753 , दिनांक 13 अगस्त, 2020 देखें।
रक्षा मंत्रालय
पूर्वी नौसेना कमान ने वाइस एडमिरल बिस्वजीत दासगुप्ता को सेवानिवृत्ति पर विदाई दी
पूर्वी नौसेना कमान  ने 31 जुलाई 2023 को विशाखापत्तनम के नौसेना बेस में आयोजित एक शानदार सेरेमोनियल परेड में वाइस एडमिरल बिस्वजीत दासगुप्ता, पीवीएसएम, एवीएसएम, वाईएसएम, वीएसएम, फ्लैग ऑफिसर कमांडिंग-इन-चीफ, ईएनसी को उनकी सेवानिवृत्ति पर विदाई दी। उन्होंने सेरेमोनियल गार्ड का निरीक्षण किया और कमान के नौसेना कर्मियों तथा डीएससी कर्मियों के प्लाटूनों की समीक्षा की। इस समारोह में जहाजों, पनडुब्बियों और प्रतिष्ठानों के सभी फ्लैग अधिकारियों तथा कमांडिंग अधिकारियों ने हिस्सा लिया। इसके बाद पारंपरिक 'पुलिंग आउट' समारोह आयोजित किया गया।
वाइस एडमिरल बिस्वजीत दासगुप्ता राष्ट्र और नौसेना के लिए अपनी 38 वर्ष से अधिक की शानदार सेवा पूरी करने पर नौसेना सेवा से सेवानिवृत्त हो गए। ईएनसी के शीर्ष पर उनके 20 महीने के कार्यकाल के दौरान, इस कमान ने पूर्वी प्रशांत क्षेत्र से लेकर अफ्रीका के पूर्वी तट तक जहाजों, पनडुब्बियों और विमानों की तैनाती के साथ एक उच्च परिचालन गति देखी। इसके अलावा ईएनसी ने ऑपरेशन कावेरी के दौरान सूडान में फंसे भारतीय नागरिकों को निकालने तथा ऑपरेशन करुणा में चक्रवात मोचा के बाद म्यांमार को मानवीय सहायता एवं आपदा राहत प्रदान करने जैसे महत्वपूर्ण ऑपरेशन किए। कमांड ने कई महत्वपूर्ण कार्यक्रमों का भी सफलतापूर्वक संचालन किया। जैसे - बहुपक्षीय समुद्री अंतर्राष्ट्रीय अभ्यास - मिलन 2022, राष्ट्रपति का फ्लीट रिव्यू 2022 और नौसेना दिवस ऑपरेशन डेमो 2022, जिसमें माननीय राष्ट्रपति की उपस्थिति भी रही। श्री दासगुप्ता ने पूर्वी नौसेना कमान में जीवन की समग्र गुणवत्ता को बढ़ाने के लिए कई बुनियादी ढांचा परियोजनाओं का सक्रिय रूप से नेतृत्व किया। उनके कार्यकाल में विशाखापत्तनम में सी हैरियर संग्रहालय और कोलकाता में टीयू संग्रहालय की स्थापना भी की गई।
रक्षा मंत्रालय
अदन की खाड़ी में पहला भारतीय नौसेना-यूरोपीय संघ नौसैनिक बल  अभ्यास
समुद्री डकैती रोधी अभियानों के लिए तैनात भारतीय नौसेना का जहाज त्रिकंद आज से एडन की खाड़ी में भारतीय नौसेना और यूरोपीय संघ नौसैनिक बल के बीच संयुक्त नौसैनिक अभ्यास के लिए पहली बार भाग ले रहा है । दिनांक 18 और 19 जून 2021 को होने वाले इस अभ्यास में चार नौसेनाओं के कुल पांच युद्धपोत हिस्सा ले रहे हैं। अन्य युद्धपोतों में इतालवी नौसेना जहाज आईटीएस कैराबिनेरे, स्पेनिश नौसेना जहाज ईएसपीएस नेवोर्रा, और दो फ्रांसीसी नौसेना जहाज एफएस टोन्नेर्रे और एफएस सोरकुर्फ शामिल हैं ।
दो दिवसीय अभ्यास में समुद्र में उच्च स्तरीय नौसैनिक अभियान आयोजित होंगे, जिसमें उन्नत वायु रक्षा और पनडुब्बी रोधी अभ्यास, क्रॉस डेक हेलीकॉप्टर ऑपेरशन, सामरिक युद्धाभ्यास, बोर्डिंग ऑपरेशन, अंडरवे रिप्लेनिश्मेन्ट, खोजबीन एवं बचाव, मैन ओवरबोर्ड ड्रिल्स तथा अन्य समुद्री सुरक्षा अभियान शामिल हैं। चार नौसेनाओं के जहाज समुद्री क्षेत्र में शांति, सुरक्षा और स्थिरता को बढ़ावा देने के लिए एक एकीकृत बल के रूप में अपने युद्धकौशल और उनकी क्षमता को बढ़ाने और निखारने का प्रयास करेंगे। इसके साथ ही दिनांक 18 जून 2021 को भारतीय नौसेना इन्फॉर्मेशन फ्यूज़न सेंटर-हिंद महासागर क्षेत्र और मेरीटाइम सिक्यूरिटी सेंटर- हॉर्न ऑफ अफ्रीका के बीच एक आभासी ढंग से एक "सूचना साझा करने का अभ्यास" भी आयोजित किया जा रहा है ।
यूरोपीय संघ नौसैनिक बल और भारतीय नौसेना विश्व खाद्य कार्यक्रम चार्टर  के तहत तैनात समुद्री डकैती अभियानों और जहाजों की सुरक्षा सहित अनेक मुद्दों पर साथ काम करते हैं। भारतीय नौसेना और यूरोपीय संघ नौसैनिक बल बहरीन में सालाना आयोजित एसएचएडीई  बैठकों के माध्यम से नियमित बातचीत भी करते हैं । यह आपसी संपर्क भारतीय नौसेना और यूरोपीय संघ नौसैनिक बल के बीच तालमेल, समन्वय और अंतर-संचालनशीलता के स्तर में वृद्धि को प्रदर्शित करता है । यह समुद्रों की स्वतंत्रता सुनिश्चित करने और एक खुली, समावेशी और नियम आधारित अंतरराष्ट्रीय व्यवस्था के प्रति प्रतिबद्धता के तौर पर साझेदार नौसेनाओं के रूप में साझा मूल्यों को भी रेखांकित करता है।
विज्ञान एवं प्रौद्योगिकी मंत्रालय
संक्रमण से लड़ने के लिए प्रतिरोधक क्षमता बढ़ा सकते हैं सीमैप के हर्बल उत्पाद
सेंट्रल इंस्टीट्यूट ऑफ मेडिसिनल एंड एरोमेटिक प्लांट्स , लखनऊ के शोधकर्ताओं ने वैज्ञानिक रूप से प्रमाणित दो नये हर्बल उत्पाद विकसित किए हैं। ये हर्बल उत्पाद रोग प्रतिरोधक क्षमता को बढ़ावा देने के साथ-साथ सूखी खांसी के लक्षणों को कम करने में भी मददगार हो सकते हैं, जिसका संबंध आमतौर पर कोविड-19 संक्रमण में देखा गया है।
सीमैप, जो वैज्ञानिक तथा औद्योगिक अनुसंधान परिषद  की एक घटक प्रयोगशाला है, ने अपने हर्बल उत्पादों 'सिम-पोषक' और 'हर्बल कफ सिरप' की तकनीक को उद्यमियों और स्टार्ट-अप कंपनियों को हस्तांतरित करने का निर्णय लिया है। ये दोनों उत्पाद प्रतिरक्षा को बढ़ाने में प्रभावी पाए गए हैं। इन उत्पादों में पुनर्नवा, अश्वगंधा, मुलेठी, हरड़, बहेडा और सतावर सहित 12 मूल्यवान जड़ी बूटियों का उपयोग किया गया है।
सीमैप के निदेशक डॉ प्रबोध के. त्रिवेदी ने कहा, "इन हर्बल उत्पादों के निर्माण के लिए संस्थान स्टार्ट-अप कंपनियों एवं उद्यमियों से करार के बाद उन्हें पायलट सुविधा प्रदान करेगा। सीमैप में स्थित यह पायलट प्लांट अत्याधुनिक सुविधाओं और गुणवत्ता नियंत्रण सेल से लैस है।"
सीमैप के प्रमुख शोधकर्ता डॉ. डीएन मणि ने कहा है कि “वैज्ञानिक अध्ययनों में 'सिम-पोषक’ को बाजार में उपलब्ध दूसरे प्रतिरक्षा बढ़ाने वाले उत्पादों की तुलना में बेहतर पाया गया है। यह अन्य उत्पादों के मुकाबले सस्ता भी है तथा इसे जैविक परीक्षणों में सुरक्षित और प्रभावी पाया गया है। इसी तरह, हर्बल कफ सिरप को आयुष मंत्रालय के नवीनतम दिशा-निर्देशों के आधार पर विकसित किया गया है, और इसे आयुर्वेद के ’त्रिदोष’सिद्धांत के आधार पर तैयार किया गया है।"
स्वास्थ्य विशेषज्ञों के अनुसार, कोरोना वायरस संक्रमित व्यक्ति की प्रतिरक्षा प्रतिक्रिया को सीमित कर देता है। यह भी देखा गया है कि इस महामारी ने ज्यादातर कम प्रतिरक्षा प्रणाली वाले लोगों को प्रभावित किया है। विशेषज्ञों का मानना है कि प्रतिरक्षा प्रणाली में सुधार संक्रमण के प्रभाव को कम करने में मदद कर सकता है और कोविड-19 से लड़ने में कारगर साबित हो सकता है।
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 223 द्वारा प्रदत्त शक्ति का प्रयोग करते हुए, राष्ट्रपति ने मद्रास उच्च न्यायालय के वरिष्ठतम न्यायाधीश न्यायमूर्ति श्री एम. दुरईस्वामी को उक्त उच्च न्यायालय के मुख्य न्यायाधीश के कार्यालय के कर्तव्यों का पालन करने के लिए नियुक्त किया है। यह नियुक्ति न्यायमूर्ति श्री मुनीश्वर नाथ भंडारी, मुख्य न्यायाधीश, मद्रास उच्च न्यायालय की सेवानिवृत्ति के पश्चात 13.09.2022 से प्रभावी होगी।
विद्युत मंत्रालय
एनटीपीसी ग्रीन एनर्जी लिमिटेड हरित हाइड्रोजन उत्पादन के लिए नायरा एनर्जी के साथ सहयोग करेगी
भारत की अग्रणी एकीकृत बिजली उत्पादक कंपनी एनटीपीसी लिमिटेड की पूर्ण स्वामित्व वाली सहायक कंपनी एनटीपीसी ग्रीन एनर्जी लिमिटेड  और अंतरराष्ट्रीय स्तर की नए समय की डाउनस्ट्रीम ऊर्जा कंपनी नायरा एनर्जी ने आज एक समझौता ज्ञापन  पर हस्ताक्षर किए हैं। इसका उद्देश्य हरित हाइड्रोजन और हरित ऊर्जा क्षेत्र में अवसरों की पड़ताल करना है।
एमओयू में नायरा एनर्जी के अपने इस्तेमाल के लिए ग्रीन हाइड्रोजन का उत्पादन करने, डीकार्बोनाइजेशन में तेजी लाने और कार्बन उत्सर्जन में कमी लाने के लिए सहयोग की परिकल्पना की गई है। यह सहयोग भारत में हाइड्रोजन परियोजनाओं को विकसित करने के लिए एनटीपीसी की पहल पर किया जा रहा है तथा प्रधानमंत्री के आत्मनिर्भर भारत के दृष्टिकोण के अनुरूप है।
एमओयू हस्ताक्षर समारोह में सीईओ, एनजीईएल, श्री मोहित भार्गव और हेड-टेक्निकल, नायरा एनर्जी, श्री अमर कुमार के साथ-साथ एनटीपीसी, एनजीईएल और नायरा एनर्जी के अन्य वरिष्ठ अधिकारी उपस्थित थे।
टीम को बधाई देते हुए सीईओ  श्री मोहित भार्गव ने कहा कि यह साझेदारी ग्रीन हाइड्रोजन का उत्पादन करने के लिए अत्याधुनिक तकनीकों का पता लगाएगी और उन्हें लागू करेगी। “हम स्वच्छ और टिकाऊ ऊर्जा स्रोतों के लिए भारत के परिवर्तन में तेजी लाने की अपनी साझा प्रतिबद्धता में नायरा एनर्जी के साथ हाथ मिलाकर खुश हैं। ग्रीन हाइड्रोजन भारत के स्वच्छ ऊर्जा भविष्य का एक महत्वपूर्ण तत्व होगा, और इस साझेदारी के साथ, हम ग्रीन हाइड्रोजन का उत्पादन करने के लिए अत्याधुनिक तकनीकों का पता लगाएंगे और लागू करेंगे, जो स्वच्छ और अधिक लचीले ऊर्जा परिदृश्य में योगदान देगा। एनजीईएल के माध्यम से, हम अपने हरित ऊर्जा पोर्टफोलियो का विस्तार करने के लिए समर्पित हैं, और यह सहयोग राष्ट्र के लिए एक हरित और अधिक सतत भविष्य की हमारी निरंतर खोज का उदाहरण है।”
ग्रीन हाइड्रोजन के लिए एनटीपीसी के प्रयासों की सराहना करते हुए, नायरा एनर्जी के सीईओ, डॉ. एलोइस विराग ने बताया कि नायरा एनर्जी ऊर्जा उद्योग में एक प्रमुख संस्था है और वह पर्यावरण हितैषी के रूप में सभी व्यवसाय संचालन में गंभीरता से सन्निहित है। उन्होंने कहा “आज, हम ग्रीन हाइड्रोजन की क्षमता का पता लगाने के लिए ग्रीन एनर्जी व्यवसाय में अग्रणी एनटीपीसी के साथ साझेदारी करके एक महत्वपूर्ण कदम आगे बढ़ा रहे हैं। यह सहयोग देश के ऊर्जा परिवर्तन उद्देश्यों को प्राप्त करने में योगदान देगा।"
एनटीपीसी भारत की सबसे बड़ी विद्युत कंपनी है, जिसकी कुल स्थापित क्षमता 73 गीगावॉट से अधिक है। अपने नवीकरणीय ऊर्जा पोर्टफोलियो को बढ़ाने के हिस्से के रूप में, उसने ग्रीन हाइड्रोजन, एनर्जी स्टोरेज टेक्नोलॉजीज और राउंड-द-क्लॉक आरई पावर के क्षेत्र में व्यवसायों सहित नवीकरणीय ऊर्जा पार्क और परियोजनाओं को शुरू करने के लिए एक पूर्ण स्वामित्व वाली सहायक कंपनी एनजीईएल का गठन किया गया है। एनटीपीसी समूह की वर्ष 2032 तक 60 गीगावॉट आरई क्षमता की योजना है और वर्तमान में वह 20+ गीगावॉट की पाइपलाइन पर काम कर रहा है, जिसमें से तीन गीगावॉट से अधिक परिचालन क्षमता है।
नायरा एनर्जी रिफाइनिंग से लेकर रिटेल तक हाइड्रोकार्बन मूल्य श्रृंखला में मजबूत उपस्थिति के साथ अंतरराष्ट्रीय स्तर की एक एकीकृत डाउनस्ट्रीम कंपनी है। नायरा एनर्जी 20 एमएमटीपीए की क्षमता के साथ वाडिनार, गुजरात में भारत की दूसरी सबसे बड़ी सिंगल-साइट रिफाइनरी का संचालन करती है। यह 11.8 की सघनता के साथ दुनिया की सबसे आधुनिक और परिष्कृत रिफाइनरियों में से एक है। कंपनी के पूरे भारत में 6,000 से अधिक परिचालन खुदरा आउटलेट हैं।